PATVIRTINTA

 Kaišiadorių rajono savivaldybės kontrolieriaus

 2019 m. lapkričio 6 d. įsakymu Nr. V-6

 PRITARTA

 Kaišiadorių rajono savivaldybės tarybos

 Kontrolės komiteto 2019 m. lapkričio mėn. 5 d.

 posėdyje, protokolas Nr. V39-3

**KAIŠIADORIŲ RAJONO SAVIVALDYBĖS KONTROLĖS IR AUDITO TARNYBOS**

1. **METŲ VEIKLOS PLANAS**

**I SKYRIUS**

**BENDROJI DALIS**

Kaišiadorių rajono savivaldybės kontrolės ir audito tarnyba, įgyvendindama Vietos savivaldos įstatyme nustatytas funkcijas ir suteiktus įgaliojimus, atlieka finansinius (teisėtumo) ir veiklos auditus Savivaldybės administracijoje, savivaldybės administravimo subjektuose bei savivaldybės valdomose įmonėse.

 Finansinio (teisėtumo) audito tikslas yra įvertinti audituojamo subjekto finansinių ir biudžeto vykdymo ataskaitų rinkinių, metinių konsoliduotųjų ataskaitų rinkinių duomenis, savivaldybės biudžeto lėšų ir turto valdymo, naudojimo, disponavimo jais teisėtumą bei jų naudojimą įstatymų nustatytiems tikslams ir pareikšti nepriklausomą nuomonę.

Veiklos audito tikslas yra įvertinti įstaigos veiklą ekonomiškumo, efektyvumo ir rezultatyvumo požiūriu, atskleisti veiklos trūkumus ar neatitikimus bei pateikti rekomendacijas veiklai gerinti.

 Kaišiadorių rajono savivaldybės kontrolės ir audito tarnybos misija – padėti savivaldybei tinkamai valdyti lėšas ir turtą. Skatinti

 viešojo sektoriaus subjektus gerinti veiklos kokybę.

 Uždavinys – prižiūrėti ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

 Kontrolės ir audito tarnyba savo veikloje vadovaujasi Lietuvos Respublikos įstatymais, tarptautiniais aukščiausiųjų audito institucijų standartais, Valstybės kontrolės patvirtintomis metodikomis ir kitais teisės aktais.

 Žmogiškieji ištekliai – 3 valstybės tarnautojai.

**II SKYRIUS**

**VEIKLOS PLANAVIMAS**

|  |
| --- |
| **FINANSINIAI AUDITAI** |
| Eil. nr.  | Audito pavadinimas | Audito tikslas | Audito apimtis/objektai | Atlikimo terminas |
| 1. | Kaišiadorių rajono savivaldybės 2019 metų konsoliduotųjų ataskaitų rinkinio duomenų teisingumas, savivaldybės biudžeto ir turto naudojimas  | 1. Atlikti Kaišiadorių r. savivaldybės biudžeto vykdymo ataskaitų rinkinio auditą ir pareikšti nepriklausomą nuomonę dėl Kaišiadorių r. savivaldybės biudžeto vykdymo ataskaitų duomenų tikrumo ir teisingumo.2. Atlikti Kaišiadorių r. savivaldybės konsoliduotųjų finansinių ataskaitų rinkinio auditą ir pareikšti nepriklausomą nuomonę dėl Kaišiadorių r. savivaldybės konsoliduotųjų finansinių ataskaitų duomenų tikrumo ir teisingumo.3.Pateikti išvadą dėl savivaldybės biudžeto ir turto valdymo, naudojimo ir disponavimo juo | Savivaldybės 2019 metų konsoliduotųjų finansinių, biudžeto vykdymo ataskaitų rinkiniai. Pagrindinės audito procedūros bus atliktos atlikus atranką ir pasirinkus duomenis iš 45 subjektų reikšmingose ir rizikingose srityse.  | iki 2020 m. liepos 15 d.  |
| 2. | Savivaldybės biudžetinių įstaigų finansinė veikla | Atlikti įstaigose, kurių veikla buvo audituota daugiau kaip prieš 5 metus, finansinį (teisėtumo) auditą.Audito metu vertiname savivaldybės biudžeto lėšų, turto valdymą, naudojimą ir disponavimą, taip pat įstaigos veiklos reglamentavimo atitiktį teisės aktų reikalavimams | 2 įstaigos: Kaišiadorių švietimo ir sporto paslaugų centras, Kaišiadorių r. Palomenės pagrindinė mokykla | 2020 m. II ketvirtis |
| 3. | Kaišiadorių rajono savivaldybės 2020 metų konsoliduotųjų ataskaitų rinkinio audito strategijos sudarymas | Parengti audito strategiją, joje apibrėžti audito apimtį, laiką ir kryptį, parengti audito programas, suplanuoti audito procedūras  | Peržiūrėti, atnaujinti informaciją apie Kaišiadorių rajono savivaldybės administracijoje įvykusius pokyčius, pasikeitusius teisės aktus, įvertinti apskaitos sistemos, vidaus kontrolės sistemos pokyčius, įvertinti savivaldybės 2020-2022 metų strateginį planą ir programas, suplanuotą savivaldybės biudžetą, biudžetinių įstaigų veikloje įvykusius pokyčius, patikrinti kitą reikšmingą informaciją. Tuo pagrindu įvertinti ir nustatyti galimus rizikos veiksnius bei parengti audito strategiją ir audito programas, kuriose srityse atliksime audito procedūras, kad galėtume pasisakyti dėl 2020 metų savivaldybės konsoliduotųjų ataskaitų rinkinio, savivaldybės biudžeto ir turto naudojimo. | Iki 2020 m. lapkričio 27 d. |
| **VEIKLOS AUDITAI** |
| Eil. nr. | Audito pavadinimas | Audito tikslas | Audito apimtis/objektai | Atlikimo terminas |
| 1. | Savivaldybės nekilnojamojo turto valdymas | Įvertinti, ar Kaišiadorių rajono savivaldybės nekilnojamasis turtas valdomas efektyviai:- ar savivaldybėje nekilnojamojo turto valdymas planuojamas siekiant tenkinti visuomenės interesus;- ar savivaldybėje nekilnojamasis turtas valdomas, naudojamas ir juo disponuojama laikantis turto valdymo principų, teisės aktų reikalavimų;- ar savivaldybė turi informaciją apie valdomą nekilnojamąjį turtą. | Savivaldybės nekilnojamasis turtas (pastatai, patalpos ar jų dalys). Laikotarpis: 2017 metai – 2019 metų pirmas pusmetis.  | Pagal pasirašytą su Valstybės kontrole susitarimą audito atlikimo terminas nuo 2019 m. rugsėjo 16 d. iki 2020 m. kovo 31 d.  |
| 2. | Savivaldybės nekilnojamojo turto pokyčiai per 2020 metus | Įvertinti Kaišiadorių rajono savivaldybės nekilnojamojo turto pokyčius ir jo apskaitą | Savivaldybės nekilnojamasis turtas | 2020 m. II pusmetis  |
| 3. | Savivaldybės visuomenės sveikatos rėmimo programos vykdymas | Įvertinti, ar Savivaldybės visuomenės sveikatos rėmimo programa įgyvendina laukiamus rezultatus | Savivaldybės visuomenės sveikatos rėmimo programa  | 2020 m. II pusmetis |
| **KONTROLĖS FUNKCIJOS** |
| Eil. nr. | Pavadinimas | Tikslas | Vykdymo terminas |
| 1. | Išvadų Savivaldybės tarybai teikimas  dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės valdomų įmonių imamas paskolas | Išvados reikalingos Savivaldybės tarybai priimti sprendimus dėl paskolų ėmimo ir teikimo, garantijų suteikimo | Pagal poreikį |
| 2. | Audituojamiems subjektams pateiktų rekomendacijų įgyvendinimo stebėsena | Skatinti viešojo sektoriaus subjektus įgyvendinti pateiktas rekomendacijas, kad būtų pagerinta įstaigos veiklos kokybė  | Nuolat |
| 3. | Gyventojų prašymų, pranešimų, skundų ir pareiškimų dėl savivaldybės lėšų ir turto, patikėjimo teise valdomo valstybės turto valdymo, naudojimo ir disponavimo juo nagrinėjimas  | Pateikti išvadas dėl tokio tyrimo rezultatų | Pagal pavedimuose nurodytus terminus |
| **KITA VEIKLA** |
| Eil. nr. | Pavadinimas | Tikslas | Vykdymo terminas |
| 1. | Parengti Kontrolės ir audito tarnybos 2019 metų veiklos ataskaitą | Pateikti Savivaldybės tarybai  | Iki 2020 m. gegužės 31 d.  |
| 2.  | Parengti Kontrolės ir audito tarnybos 2021 metų veiklos plano projektą | Pateikti Savivaldybės tarybos Kontrolės komitetui, supažindinti Valstybės kontrolę ir savivaldybės Centralizuotą vidaus audito tarnybą  | Iki 2020 m. lapkričio 15 d.  |
| 3. | Leisti įsakymus, vykdyti personalo valdymo funkcijas, organizuoti valstybės tarnautojų mokymą ir kvalifikacijos tobulinimą | Organizuoti Kontrolės ir audito tarnybos darbą | Nuolat |
| 4. | Sutvarkyti tarnybos 2018 metų dokumentų bylas, parengti trumpai saugomų bylų sąrašą, nuolat ir ilgai saugomų bylų apyrašus, suderinti su Kauno Regioniniu valstybės archyvu. Parengti ir suderinti Kontrolės ir audito tarnybos 2021 metų dokumentacijos planą ir dokumentų registrų sąrašą.  | Sutvarkyti, parengti bylas saugojimui.Parengti ir suderinti dokumentacijos planą, dokumentų registro sąrašą | II pusmetis |
| 5. | Teikti informaciją Vyriausybės atstovui, valstybės ir savivaldybės institucijoms, dalyvauti komitetų, komisijų posėdžiuose ir kt. | Vykdyti priskirtas funkcijas | Pagal poreikį |

\_\_\_\_\_\_\_\_\_\_\_\_\_\_\_\_\_\_\_\_\_